ઇસ્લામિક સ્ટેટના અપરહરણકર્તા સાથે જ્યારે પીડિતાનો ફરીથી ભેટો થયો\nહવે અશ્વાક 19 વર્ષનાં છે અને ક્યારેય ફરી વખત જર્મની જવા ઇચ્છતાં નથી.

લાંબા સમય સુધી ઇસ્લામિક સ્ટેટ(આઈએસ)ની ગુલામ રહેલી યઝદી છોકરી સાથે આવું જ થયું. 

અશ્વાક 14 વર્ષનાં હતાં, ત્યારે ઇસ્લામિક સ્ટેટના લડાકુઓએ ઉત્તર ઇરાક પર હુમલો કર્યો અને અશ્વાક સહિત હજારો મહિલાઓને સેક્સ સ્લેવ બનાવી. 

ઇસ્લામિક સ્ટેટના લડાકુઓએ અશ્વાકને 100 ડૉલરમાં અબુ હુમામ નામના શખ્સને વેંચી દીધાં. 

હુમામને ત્યાં અશ્વાક પર દરરોજ જાતીય હિંસા થતી અને તેની ઉપર શારીરિક ત્રાસ ગુજારવામાં આવતો હતો.

તમે આ વાંચ્યું કે નહીં?

ત્રણ મહિના સુધી અશ્વાક ત્યાં રહ્યાં અને શારીરિક તથા માનસિક યાતનાઓ સહન કરતાં રહ્યાં. એક દિવસ જેમતેમ કરીને ત્યાંથી બચીને નીકળવામાં સફળ રહ્યાં.  

ત્યારબાદ અશ્વાક તેમનાં માતા તથા ભાઈ સાથે જર્મની આવીને વસ્યાં. અશ્વાકને લાગ્યું કે દુખદ સપના સમો કાળ પસાર થઈ ગયો છે તથા તેઓ જિંદગીને નવેસરથી શરૂ કરશે.

અશ્વાક તેમની જિંદગીને પાટે ચડાવવા માટે પ્રયાસ કરી રહ્યાં હતાં, ત્યારે થોડાં મહિનાઓ પહેલાં તેમનો સામનો ફરી એક વખત દહેશત સાથે થયો.  

અશ્વાક એક સુપરમાર્કેટની બહાર ઊભાં હતાં, ત્યારે કોઈકે તેમને નામથી બોલાવ્યાં.

અપહરકર્તા સાથે મુલાકાત

અશ્વાકનાં કહેવા પ્રમાણે, "સ્કૂલે જઈ રહી હતી, ત્યારે અચાનક જ એક કાર મારી પાસે આવીને ઊભી રહી ગઈ. 

"એક વ્યક્તિ આગળની સીટ પર બેઠી હતી, તેણે મને જર્મન ભાષામાં પૂછ્યું, 'તું અશ્વાક છે?' 

"ભયનાં કારણે હું ધ્રૂજવા લાગી હતી, છતાંય મેં કહ્યું, 'ના, તમે કોણ છો?'

"એ શખ્સે કહ્યું, 'હું તને ઓળખું છું. તું અશ્વાક છે. હું અબુ હુમામ છું.'

"ત્યારબાદ તે મારી સાથે અરબી ભાષામાં વાત કરવા લાગ્યો. તેણે મને કહ્યું કે 'ખોટું ન બોલ. મને ખબર છે કે તું ક્યાં રહે છે.'

"તે જર્મનીમાં મારા વિશે બધું જાણતો હતો."

અશ્વાક ઉમેરે છે, " મેં સપનમાં પણ નહોતું વિચાર્યું કે જર્મનીમાં મને આવું કાંઈ જોવા મળશે. તેની મારઝૂડ અને દર્દને ભૂલવા માટે હું દેશ છોડીને પરિવાર સાથે જર્મની આવી હતી. 

"હું ક્યારેય તે શખ્સને ફરી જોવા માગતી ન હતી."

ઇરાક પરત ફર્યાં 

જર્મનીના ફૅડરલ પ્રોસિક્યુટરના કહેવા પ્રમાણે, ઘટનાના પાંચ દિવસ બાદ અશ્વાકે આ અંગે પોલીસને જાણ કરી હતી. 

અશ્વાક કહે છે કે તેમણે એ દિવસે ઘટેલી ઘટના તથા ઇરાકના ભયાનક દિવસો અંગેની સઘળી વાતો પોલીસને જણાવી દીધી. 

અશ્વાકે સુપરમાર્કેટનાં સીસીટીવી ફૂટૅજ ચકાસવા પોલીસને કહ્યું, પરંતુ કંઈ ન થયું. 

અશ્વાકે એક મહિના...\n\ntl;dr:
અપહરકર્તાની ચુંગાલમાંથી છૂટ્યા બાદ કોઈ વ્યક્તિ દુઆ માગે કે અપહર કરનાર નજરે ન પડે, પરંતુ જો તે ક્યાંક ફરી મળી જાય તો? ગભરાટ થઈ જાય અને પરસેવો છૂટી જાય!